text: Селекционерът на Англия e извадил рамо след инцидент по време на крос - Спорт - Дневник
  23:30, 20 юни 18 , 2880
  Селекционерът на Англия Гарет Саутгейт пострада по време на подготовката на тима за втория мач на световното първенство. От лагера на "Трите лъва" обявиха, че бившият защитник е с извадено рамо, а контузията е получена по време на крос в базата на отбора.
  Саутгейт е тренирал на базата на англичаните в Репино край Санкт Петербург, по време на почивния ден на отбора. Не се съобщават обаче подробности как селекционерът е пострадал. В социалните мрежи обаче се появи снимка на Саутгейт с обездвижено рамо.
  "Може би сега ще трябва да се радвам малко по-обрано при нашите голове на световното. Лекарите ми казаха, че няма да мога да раздавам юмруци във въздуха при наши попадения. Яд ме е, че се контузих, защото бях много близо до рекорда ми на 10 километра", каза Саутгейт.
  Той обясни, че е благодарен на лекарския щаб на "Трите лъва", който веднага му е помогнал.
  "За щастие имаме лекарски щаб, който е на световно ниво. Лошото е, че има такива негативни новини в лагера ни, но се надявам, че това ще са единствените ни проблеми на световното", каза още треньорът.
  Саутгейт се е прибирал към хотелската част, за да проведе планирана среща с футболистите, които бяха разпуснати да почиват. Следващият мач на отбора е в неделя срещу Панама в Нижни Новгород.
  Дотук англичаните спечелиха първата си среща с 2:1 срещу Тунис и при нов успех ще си гарантират участие на осминафиналите.
  09:27, 29 ное 21 / Свят 43
  Рейтинг: 2299 00:00, 21 юни 18 Весело
  Срещнал го е Рамос, но гп е срам да си признае.
  Рейтинг: 420 00:24, 21 юни 18 Неутрално
  Баси кекавия...
  Рейтинг: 264 02:07, 21 юни 18 Неутрално
  Не мисля, че е "извадил рамо СЛЕД инцидент...". Понеже така излиза, че инцидентът се е случил и приключил, след което селекционерът, може би в яда си, че му се е случил инцидент, си е извадил рамото.